MUNICIPIUL  CRAIOVA  

CONSILIUL LOCAL AL  MUNICIPIULUI CRAIOVA

             HOTĂRÂREA  NR.84
privind aprobarea prelungirii duratei contractului de închiriere nr.107477/11.03.2024,  având ca obiect spațiul cu altă destinație, situat în municipiul Craiova, cartier Corniţoiu, bl.5, parter
Consiliul Local al Municipiului Craiova, întrunit în şedinţa ordinară din data de 26.02.2026;
          Având în vedere referatul de aprobare nr.52070/2026, raportul nr.52080/2026 al Direcţiei Patrimoniu și raportul de avizare nr.198486/2026 al Direcției Juridice, Asistență de Specialitate și Contencios Administrativ prin care se propune aprobarea prelungirii duratei contractului de închiriere nr.107477/11.03.2024,  având ca obiect spațiul cu altă destinație, situat în municipiul Craiova, cartier Corniţoiu, bl.5, parter și avizele nr.3/2026 al Comisiei I - Buget Finanţe, Studii, Prognoze şi Administrarea Domeniului, nr.3/2026 al Comisiei III -Servicii Publice, Liberã Iniţiativã şi Relaţii Internaţionale și nr.5/2026 al Comisiei V- Juridică, Administraţie Publică şi Drepturi Cetăţeneşti;   
 În conformitate cu prevederile art.108, lit.c, art.287 lit.b și art.297 din Ordonanţa de Urgenţă nr.57/2019 privind Codul administrativ, cu modificările și completările ulterioare, art.1809, art.1810, art.1167, art.1171 şi art.1179 din Codul Civil;
 În temeiul art.129 alin.2 lit.c, coroborat cu alin.6 lit.b,  coroborat cu art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă prelungirea, pe o perioadă de 1 (un) an, a duratei contractului de închiriere nr.107477/11.03.2024, având ca obiect spațiul cu altă destinație, în suprafaţă de 111,54 mp., situat în municipiul Craiova, cartier Corniţoiu, bl.5, parter.
Art.2. Prețul de închiriere a spațiului prevăzut la art.1, se stabileşte în conformitate cu prevederile Hotărârii Consiliului Local al Municipiului Craiova nr. 319/2023 privind însuşirea raportului de evaluare având ca obiect stabilirea nivelului chiriilor pentru spaţiile cu altă destinaţie, proprietatea publică/privată a municipiului Craiova
Art.3. Se împuterniceşte Primarul Municipiului Craiova să încheie şi să semneze actul adiţional de modificarea a contractului de închiriere  prevăzut la art.1.
Art.4. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu şi S.C. CRISBAZ&COMPANY S.R.L vor aduce la îndeplinire prevederile prezentei hotărâri.

